RESPUBLIKADA YETIShTIRILGAN PILLADAN FOYDALANISh MEXANIZMINI KUChAYTIRISh ChORA-TADBIRLARI TO‘G‘RISIDA

O‘zbekiston Respublikasi Prezidentining “Ipak mahsuloti eksportini tartibga solish to‘g‘risida” 2000-yil 28-fevraldagi PF-2553-son Farmoniga muvofiq hamda respublika ipakchilik sanoatini rivojlantirish uchun barqaror xomashyo bazasini yaratish, ipak xomashyosini yanada chuqur qayta ishlash va raqobatbardosh, eksportga mo‘ljallangan ipak mahsulotlari ishlab chiqarish maqsadida Vazirlar Mahkamasi qaror qiladi:
 1. Belgilab qo‘yilsinki, mulkchilik shakllari va idoraviy bo‘ysunishidan qat’iy nazar, korxonalar va tashkilotlar tomonidan ipak ip va kalavani, ipak chiqindilaridan tayyorlangan kalavalarni va boshqa ipak mahsulotlarini (TIF TN bo‘yicha kodi 5004 00 — 5005 00) respublika tashqarisiga, shu jumladan, tovar-xomashyo birjalari orqali, olib chiqish faqat erkin almashtiriladigan valyutada amalga oshiriladi.
 2. Buxoro (Xusenov), Samarqand (Ro‘ziyev), Namangan (Jabborov) va Toshkent (Mirzaqulov) viloyatlari hokimlariga 1999-yil pilla hosilini chet tashkilotlarga sotish yuzasidan o‘zboshimchalik bilan qarorlar qabul qilishga yo‘l qo‘yib bo‘lmasligi ko‘rsatib o‘tilsin.
 Viloyatlar hokimlari “O‘zbekipaksanoat” uyushmasi tarkibiga kiruvchi tashkilotlarning xo‘jalik faoliyatiga aralashganlik hamda pillani belgilangan tartibni buzgan holda sotishga yo‘l qo‘yganlik uchun shaxsan javob berishlari to‘g‘risida ogohlantirilsin.
 4. “O‘zbek ipagi” uyushmasi, O‘zbekiston Respublikasi Tashqi iqtisodiy aloqalar vazirligi, Davlat bojxona qo‘mitasi, “O‘zulgurjibirjasavdo” uyushmasi, Qishloq va suv xo‘jaligi vazirligi, “O‘zbekipaksanoat” uyushmasi, Qoraqalpog‘iston Respublikasi Vazirlar Kengashi, viloyatlar hokimlari, boshqa manfaatdor idoralar, korxonalar va tashkilotlar:
 
 — yetishtiriladigan pilla hosilining saqlanishini hamda ipak mahsulotlarini respublika tashqarisiga chiqarishning belgilangan tartibiga qat’iy rioya qilinishini ta’minlasinlar;
 — ipak mahsulotlarini respublika tashqarisiga chiqarishning belgilangan tartibini buzishning har bir holati bo‘yicha aybdor shaxslarni qonun hujjatlariga muvofiq qattiq javobgarlikka tortsinlar.
 5. Belgilab qo‘yilsinki, bojxona organlari tomonidan musodara qilingan pilla va boshqa ipak mahsulotlari qonun hujjatlarida belgilangan tartibda “O‘zbekipaksanoat” uyushmasi tarkibiga kiruvchi tashkilotlarga qayta ishlash uchun beriladi. 
 O‘zbekiston Respublikasi Davlat bojxona qo‘mitasi “O‘zbek ipagi” uyushmasi hamda O‘zbekiston Respublikasi Moliya vazirligi bilan birgalikda musodara qilingan pillani, ipak xomashyosini va ipak chiqindilarini keyinchalik ipakchilik sohasi korxonalarida; qayta ishlash uchun berish mexanizmini o‘n kun muddatda aniqlasin.
 7. Quyidagilar:
 Vazirlar Mahkamasining 1999-yil 15-maydagi 246-son qarori 1-bandining birinchi xatboshi;
 Vazirlar Mahkamasining 1998-yil 3-apreldagi 144-son qarori 3-bandining uchinchi xatboshi o‘z kuchini yo‘qotgan deb hisoblansin.
 8. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari M.Z. Usmonov zimmasiga yuklansin.